1. ปัจจัยความเสี่ยง

1. ความเสี่ยงต่อสถานการณ์การท่องเที่ยวในระดับสากล ซึ่งเป็นผลจากปัจจัยภายนอกบริษัท

ปัจจุบันนับว่าสถานการณ์การท่องเที่ยวในระดับสากลค่อนข้างจะบอบบาง
และได้รับผลกระทบได้โดยง่าย จากปัจจัยภายนอกที่สำคัญ อันได้แก่:-

-   ผลกระทบจากความไม่สงบในภาคใต้ ขณะนี้ระดับความรุนแรงไม่รุนแรงเพิ่มขึ้นและจำกัดอยู่ใน
    3 จังหวัด จึงยังไม่น่าส่งผลกระทบทำให้จำนวนนักท่องเที่ยวลดลง
    แต่หากมีความรุนแรงเพิ่มมากขึ้น หรือขอบเขตพื้นที่ความไม่สงบขยายตัวเพิ่มมากขึ้น
    อาจเป็นปัจจัยเสี่ยงอย่างหนึ่ง

-   ภาวะโรคระบาดร้ายแรง อาทิ โรคไข้หวัดนก โรค SARS
    (ซึ่งปัจจุบันประเมินว่าสามารถควบคุมการเกิดและแพร่กระจายของโรคได้แล้ว)
    ปัจจัยลบดังกล่าว
    ได้เคยส่งผลกระทบต่อการท่องเที่ยวระดับสากลในหลายประเทศไม่เว้นแม้แต่ประเทศไทย
    แต่อย่างไรก็ตามภาครัฐบาลได้พยายามทุกวิถีทางที่จะประชาสัมพันธ์การท่องเที่ยว
    ทั้งในระดับสากลและในระดับประเทศ อาทิ โครงการไทยเที่ยวไทย Unseen in Thailand
    รวมถึงการเปิดเสรีสายการบินเพื่อให้เกิดการแข่งขันในการขาย
    และให้บริการลูกค้าที่มาท่องเที่ยวได้อย่างมีประสิทธิภาพมากขึ้น

-   ผลกระทบจากเหตุการณ์ธรณีพิบัติ คลื่นยักษ์สึนามิ
    ซึ่งเหตุการณ์ได้เกิดบริเวณชายฝั่งอันดามันในหลายประเทศ รวมถึง 6 จังหวัด
    ภาคใต้ของประเทศไทยที่ได้รับความเสียหายจากเหตุการณ์ดังกล่าวจึงส่งผลให้นักท่องเที่ยวจากต่างประเทศลดจำนวนลง

2. ความเสี่ยงจากการเปลี่ยนแปลงทิศทางการท่องเที่ยว

ผลจากจะมีการย้ายสนามบินนานาชาติกรุงเทพ (ดอนเมือง) ไปยังสนามบินแห่งใหม่ คือ
สนามบินนานาชาติสุวรรณภูมิ (หนองงูเห่า) ทำให้ระยะทางระหว่าง สนามบินแห่งใหม่ กับ พัทยา
จังหวัดชลบุรี สั้นลง และการเดินทางมีความสะดวกสบายและใช้เวลาเดินทางน้อยลง
อาจส่งผลให้นักท่องเที่ยวบางส่วนเลือกเดิน ทางไป พัทยา จังหวัดชลบุรี
และทำให้นักท่องเที่ยวเดินทางเข้ากรุงเทพมหานครลดน้อยลง แม้ว่า ASIA
จะมีโรงแรมตั้งอยู่ทั้งในเขตกรุงเทพมหานคร และพัทยา จังหวัดชลบุรี
ก็อาจถือเป็นปัจจัยเสี่ยงอย่างหนึ่ง

3. ความเสี่ยงในนโยบายภาครัฐบาล

เนื่องจากปี 2547 ต่อเนื่องจนถึงปี 2548
เป็นปีที่ภาครัฐบาลให้ความสำคัญต่อธุรกิจการท่องเที่ยวอย่างมาก
ซึ่งสอดคล้องกับแผนงานของบริษัทที่กำลังจะปรับฐานลูกค้าให้เป็นกลุ่มลูกค้าที่มีกำลังซื้อมากขึ้น
จึงทำให้บริษัทมีความมั่นใจในการดำเนินงานตามนโยบายการปรับฐานลูกค้ามากขึ้น
แต่ก็อาจทำให้ลูกค้าที่มาใช้บริการลดลงได้
และหากภาครัฐบาลมีการเปลี่ยนแปลงนโยบายด้านการท่องเที่ยวต่างไปจากปัจจุบัน
อาจทำให้เกิดความเสี่ยงได้

4. ความเสี่ยงจากการปรับปรุงสัดส่วนฐานลูกค้า

จากนโยบายการปรับฐานลูกค้าของบริษัทฯ โดยเฉพาะอย่างยิ่งกับโรงแรมเอเชียพัทยา
ซึ่งมีการปรับอัตราค่าห้องพักเพิ่มขึ้นและมีการแข่งขันค่อนข้างมาก
อาจทำให้อัตราการเข้าพักเฉลี่ยลดลง และอาจทำให้รายได้จากการดำเนินงานลดลง
ถือเป็นปัจจัยเสี่ยงอย่างหนึ่ง

5. ความเสี่ยงด้านความสามารถในการชำระคืนหนี้สินระยะยาว
ตามแผนปรับปรุงโครงสร้างหนี้กับกลุ่มเจ้าหนี้

และสถาบันการเงิน

ณ วันที่ 31 ธันวาคม 2547 บริษัทฯ และบริษัทย่อย มีหนี้สินระยะยาวที่ปรับโครงสร้างหนี้แล้วทั้งสิ้น
2,557.20 ล้านบาท โดยในรอบปี 2547 ที่ผ่านมา บริษัทฯ และบริษัทย่อย
มีผลประกอบการอยู่ในเกณฑ์ที่ดีขึ้นและสามารถมีกระแสเงินสดเพียงพอ
ชำระคืนเงินต้นและดอกเบี้ยได้ตามสัญญา

อย่างไรก็ดี ในสัญญาปรับปรุงโครงสร้างหนี้ดังกล่าว
มีจำนวนที่ต้องชำระคืนให้แก่กลุ่มเจ้าหนี้สถาบันการเงินเพิ่มขึ้นทุกปี โดยบริษัทฯคาดว่า
จะสามารถปรับเพิ่มรายรับ และมีกระแสเงินสดเพียงพอต่อการชำระหนี้
แต่ทั้งนี้หากปีใดปีหนึ่งเกิดวิกฤตการณ์กับประเทศไทย หรือทั่วโลก
ที่ทำให้อุตสาหกรรมท่องเที่ยวได้รับผลกระทบ บริษัทฯ อาจไม่สามารถมีรายรับเพิ่มเพียงพอชำระหนี้
ตามแผนปรับปรุงโครงสร้างหนี้ ซึ่งทำให้บริษัทฯ มีความเสี่ยงในกรณีนี้

บริษัทฯ มีมาตรการรองรับความเสี่ยง คือ หากเกิดวิกฤตการณ์
หรือมีความเปลี่ยนแปลงอย่างรุนแรงจนกระทบต่อรายรับ บริษัทฯ
อาจจำเป็นต้องขอเจรจาปรับโครงสร้างหนี้กับกลุ่มเจ้าหนี้อีกครั้ง

6. ความเสี่ยงจากการมีขาดทุนสะสมจำนวนมากจนกระทบความสามารถในการจ่ายเงินปันผล

จากงบการเงินงวดบัญชีปี 2547 บริษัทฯ มีผลการดำเนินงานดีกว่างวดเดียวกันของปีก่อน
โดยมีผลขาดทุนลดลง และจากการปรับปรุงโครงสร้างหนี้ของบริษัทย่อย AA กับ บบส.สุขุมวิท
ยังทำให้ภาระดอกเบี้ยจ่ายจากเงินยืมลดลง จนอาจทำให้ผลการดำเนินงานของบริษัทฯ
มีผลกำไรในปีต่อไปได้ และทำให้สามารถลดจำนวนขาดทุนสะสมได้ แต่การลงทุนใน ASIA
ยังคงมีความเสี่ยงจากการที่ไม่สามารถจ่ายเงินปันผลแก่ผู้ลงทุนได้

7. ความเสี่ยงต่อการวางแผนฟื้นฟูการปฏิบัติตามแผน

เนื่องจาก ตั้งแต่ปีบัญชี 2544 ถึงปี 2547 บริษัทมีผลประกอบการในส่วนของผู้ถือหุ้นติดลบ และ ณ
วันที่ 31 ธันวาคม 2547 มีส่วนของผู้ถือหุ้นเท่ากับ 1,171.71 ล้านบาท ซึ่งแสดงเป็นยอดติดลบ
ทำให้บริษัทฯ ขาดคุณสมบัติเป็นบริษัทจดทะเบียน
ซึ่งบริษัทกำลังอยู่ระหว่างการฟื้นฟูกิจการตามขั้นตอนของตลาดหลักทรัพย์แห่งประเทศไทย
ทำให้บริษัทมีความเสี่ยงในเรื่องทำแผนฟื้นฟู และความสามารถในการปฏิบัติตามแผนฟื้นฟูกิจการ